ՀԱՎԵԼՎԱԾ

Եվրասիական տնտեսական հանձնաժողովի կոլեգիայի 2018 թվականի փետրվարի 19-ի թիվ 29 որոշման

**Եվրասիական տնտեսական միության թվային օրակարգի իրագործման   
շրջանակներում նախաձեռնության մասին տեղեկատվության տրամադրման**

ՁԵՎԱՉԱՓՆ ՈՒ ԿԱՌՈՒՑՎԱԾՔԸ

Նախաձեռնության անվանումը ———————————————————————————————————————————

Նախաձեռնությամբ հանդես եկող կազմակերպությունը ————————————————————————————————

Եվրասիական տնտեսական միության անդամ պետությունը ——————————————————————————————

Պատասխանատու անձը ——————————————————————————————————————————————

Պատասխանատու անձի կոնտակտները ———————————————————————————————————————

|  |  |
| --- | --- |
| Տեղեկատվական բլոկը | Նախաձեռնողի տեղեկատվությունը |
| 1. Շահագրգիռ կողմերի խնդիրները և կարիքները |  |
| 2. Առաջարկի նպատակները և լուծումը |  |
| 3. Գոյություն ունեցող գործելակերպերը, նախագծերը և այլընտրանքները |  |
| 4. Ռիսկերը |  |
| 5. Արդյունքները/նպատակին հասնելու չափանիշները |  |
| 6. Կարգավորումն ու աջակցությունը |  |
| 7. Ուղիներն ու զարգացումը |  |
| 8. Առանցքային գործընկերները |  |
| 9. Առանցքային փուլերը |  |
| 10. Առանցքային ռեսուրսները |  |
| 11. Բյուջեն/ծախսերը |  |

|  |  |
| --- | --- |
| Ծանոթագրություն. | Ձևաչափն ու կառուցվածքը լրացնելու միջոցով տրամադրվող տեղեկատվության օրինակելի բովանդակությունը բերված է ստորև ներկայացված աղյուսակում՝ |

|  |  |  |  |
| --- | --- | --- | --- |
| Տեղեկատվական բլոկը | | Նախաձեռնողին ուղղված հարցերը | Տեղեկատվության բովանդակությունը |
| 1. Շահագրգիռ կողմերի խնդիրները և կարիքները | | Ովքե՞ր են նախաձեռնության իրագործման շահագրգիռ կողմերը: Սպառողների ո՞ր խմբերն է հնարավոր առանձնացնել: Ներկայումս ի՞նչ խնդիրներ ունեն շահագրգիռ կողմերն ու սպառողները: | Նշվում են սպառողների խմբերը և այն շահագրգիռ կողմերը, որոնք նախատեսվում է ներգրավել և սպասարկել, և որոնց շահերը կարող են շոշափվել նախաձեռնության մշակման ընթացքում և դրա իրագործման արդյունքում, ինչպես նաև նկարագրվում են շահագրգիռ կողմերի և սպառողների խմբերի խնդիրներն ու կարիքները: |
| 2. Առաջարկի նպատակները և լուծումը | | Ո՞րն է ձեր առաջարկը:  Շահագրգիռ կողմերի և սպառողների ո՞ր խնդիրներն են լուծվում նախաձեռնության իրագործմամբ:  Ո՞ր ապրանքներն են (ծառայություններն են) բավարարում սպառողների խմբերի կարիքները:  Ինչպե՞ս է նախաձեռնության իրագործումը նպաստելու ինտեգրմանը:  Առաջարկի ո՞ր տարրերը հնարավոր չէ հեշտությամբ կրկնօրինակել կամ գնել:  Արդյո՞ք ունեք շահագրգիռ կողմերի նման խնդիրների լուծման փորձ:  Արդյո՞ք ձեր նախաձեռնությունը համապատասխանում է Եվրասիական տնտեսական հանձնաժողովի խորհրդի 2017 թվականի դեկտեմբերի 20-ի թիվ /// որոշմամբ հաստատված՝ Եվրասիական տնտեսական միության թվային օրակարգի իրագործման շրջանակներում նախաձեռնությունների գնահատման չափանիշներին՝ դրանց մշակումն ապահովելու նպատակով:  Մինչև 2025 թվականը Եվրասիական տնտեսական միության թվային օրակարգի իրագործման հիմնական ուղղություններին համապատասխան թվային տնտեսության ո՞ր ուղղությանն է առնչվում Ձեր նախաձեռնությունը: | Որոշվում են առաջարկի նպատակն ու էությունը։ Բացահայտվում են առաջարկի՝ շահագրգիռ կողմերի և սպառողների խնդիրներին ու կարիքներին համապատասխանող նպատակները:  Առաջարկները կարող են լինել նորարարական կամ կարող են լինել շուկայում արդեն առկա առաջարկների մոդիֆիկացիա:  Վերլուծության արդյունքները տրամադրվում են Եվրասիական տնտեսական միության թվային օրակարգի իրագործման շրջանակներում նախաձեռնությունների գնահատման չափանիշներին համապատասխան՝ դրանց մշակումն ապահովելու նպատակով: |
| 3. Գոյություն ունեցող գործելակերպերը, նախագծերը և այլընտրանքները | Ինչպե՞ս են այսօր լուծվում բացահայտված խնդիրները: | | Նկարագրվում են նախաձեռնության ոլորտում միջազգային փորձի վերլուծության արդյունքները, Եվրասիական տնտեսական միության անդամ պետությունների փորձը, նախկինում իրականացված նախագծերի արդյունքները, ինչպես նաև այլընտրանքների առավելությունների և թերությունների վերլուծությունը:  Ներկայացվում է Եվրասիական տնտեսական միությունում որոշման կիրառելիության գնահատականը:  Որպես այլընտրանքներ՝ դիտարկվում են նախաձեռնողի կողմից մատնանշված խնդիրներին համանման խնդիրները լուծող առկա համակարգերը: |
| 4. Ռիսկերը | Ինչպիսի՞ անցանկալի հետևանքներ կարող են առաջանալ նախաձեռնության իրագործումից:  Ինչպիսի՞ անցանկալի հետևանքներ կարող են առաջանալ նախաձեռնության իրագործումից հրաժարվելու արդյունքում:  Ո՞ր ռիսկերը կարող են էապես ազդել նպատակին հասնելու վրա: | | Նկարագրվում են առանցքային ռիսկերը՝ բացասական հետևանքների արտացոլմամբ: Ռիսկերը հնարավոր անբարենպաստ ելքն են, այն գործոնների ազդեցության արդյունքը, որոնք կարող են հանգեցնել արդյունքին չհասնելուն և բացասական արդյունքների առաջանալուն: |
| 5. Արդյունքները/նպատակին հասնելու չափանիշները | Ինչպիսի՞ արդյունքներ են ակնկալվում նախաձեռնության իրագործումից:  Ո՞րն է նախաձեռնության իրագործման հաջողության չափման ձևը: | | Նկարագրվում են ընթացիկ իրավիճակի մասով բարելավումները, փոփոխությունները, որոնք ակնկալվում են նախաձեռնության իրագործման արդյունքում: |
| 6. Կարգավորումն ու աջակցությունը | Ի՞նչ համաձայնեցումներ և աջակցություն են անհրաժեշտ որոշում կայացնող շահագրգիռ կողմերից:  Ինչպիսի՞ հարաբերություններ են հաստատվել շահագրգիռ կողմերի հետ:  Արդյո՞ք նախաձեռնությունը հիմնվում է Եվրասիական տնտեսական միությունում առկա իրավական կարգավորման վրա: | | Նկարագրվում են իրավական դաշտի այն փոփոխությունները, որոնք անհրաժեշտ են նախաձեռնության իրագործման համար, վերլուծվում է նախաձեռնության գործունեության ոլորտի վրա ազդող առկա իրավական դաշտը, որոշվում է այն միջոցառումների համալիրը, որոնք ուղղված են անհրաժեշտ իրավական դաշտի ստեղծմանը և իրագործվում են համապատասխան որոշումներ ընդունելու համար լիազորված շահագրգիռ կողմերի մասնակցությամբ |
| 7. Ուղիներն ու զարգացումը | Համագործակցության ո՞ր ուղիներն են ցանկալի շահագրգիռ կողմերի և սպառողների խմբերի համար:  Ո՞ր ենթակառուցվածքի հիման վրա է իրագործվելու նախաձեռնությունը:  Ինչպե՞ս է ներկայումս իրականացվում համագործակցությունը շահագրգիռ կողմերի, սպառողների խմբերի հետ:  Արդյո՞ք օգտագործում եք Եվրասիական տնտեսական միության ինտեգրված տեղեկատվական համակարգի հնարավորությունները:  Արդյո՞ք անհրաժեշտություն կամ հնարավորություն կա՝ Եվրասիական տնտեսական միության թվային օրակարգի իրագործման շրջանակներում այլ նախագծերի հետ նախաձեռնությունն ինտեգրելու համար: | | Նկարագրվում են շահագրգիռ կողմերին, սպառողների խմբերին՝ առաջարկվող որոշումն ու արդյունքները ներկայացնելու եղանակները: | |
| 8. Առանցքային գործընկերները | Ովքե՞ր են ձեր գործընկերները:  Ովքե՞ր են ձեր մատակարարները:  Ինչպիսի՞ ռեսուրսներ եք դուք ստանում գործընկերներից:  Ի՞նչ գործունեությամբ են զբաղվում ձեր գործընկերները:  Համագործակցության ո՞ր ձևն է բարենպաստ ձեզ համար՝ ռիսկերը նվազեցնելու կամ առանցքային ռեսուրսներ ստանալու համար: | | Նշվում են գործընկերներն ու մատակարարները (այդ թվում՝ մասնավոր և պետական ընկերությունները (ներառյալ գործարար միավորումները, կոնսորցիումները, միությունները), ինչպես նաև պետական իշխանության մարմինները և այլն), որոնց շնորհիվ իրագործվելու է նախաձեռնությունը:  Գործընկերներ և մատակարարներ ասելով՝պետք է հասկանալ ռեսուրսների, այդ թվում՝ նաև տեխնոլոգիաների տիրապետողներին, ծառայություններ մատուցողներին: | |
| 9. Առանցքային փուլերը | Ինչպե՞ս է նախատեսվում իրագործել նախաձեռնությունը:  Ի՞նչ հերթականությամբ է իրագործվելու նախաձեռնությունը: | | Նկարագրվում են նախաձեռնության իրագործման և դրա նպատակներին հասնելու համար անհրաժեշտ հիմնական փուլերն ու գործողությունները: | |
| 10. Առանցքային ռեսուրսները | Ինչպիսի՞ առանցքային ռեսուրսներ են անհրաժեշտ՝ խնդրի լուծման և առաջարկի նպատակներին հասնելու համար: | | Նկարագրվում են նախաձեռնության իրագործման համար անհրաժեշտ ամենակարևոր ակտիվները: Առանցքային ռեսուրսները ներառում են նյութական, մտավոր ռեսուրսները, անձնակազմը և ֆինանսները | |
| 11. Բյուջեն/ծախսերը | Ինչպիսի՞ գնահատված բյուջե է նախատեսում նախաձեռնության իրագործումը:  Ո՞ր առանցքային ռեսուրսներն ունեն առավելագույն արժեքը:  Ո՞ր առանցքային փուլերն են առավելագույն ծախսեր պահանջում: | | Որոշվում են գնահատված բյուջեն կամ  գնահատված փոփոխականներն ու հաստատուն ծախսերը՝ հաշվի առնելով նախաձեռնության իրագործման ժամկետները:  Նախագծի բյուջեի ժամկետը չպետք է գերազանցի  3-5 տարին: | |

\_\_\_\_\_\_\_\_\_\_\_\_\_\_